<classify> IKIWA ni siku nane tangu mfanyabiashra maarufu nchini, Mohammed Dewji MO atekwe na watu wasiojulikana, mijadala mbalimbali minne imetawala miongoni wa watu na kwenye mitandao ya kijamii, imebainika.Dewji 43 alitekwa na watu wasiojulikana alfajiri ya Oktoba 11, mwaka huu katika Hoteli ya Colloseum, Oysterbay Dar es Salaam alipokuwa amekwenda kufanya mazoezi gym na kusababisha hali ya taharuki katika jamii ya kitaifa na kimataifa huku mijadala mbalimbali ikiendelea.Mijadala hiyo inahusu Sh bilioni moja zilizopangwa kutolewa kwa yeyote atakayetoa taarifa ya kupatikana kwa bilionea huyo. Pia kuna mijadala kuhusu kumuombea arudi salama, mijadala ya kamera za hoteli alipotekewa lakini pia tahathari zinazotolewa juu ya utekaji.Hata hivyo, akielezea moja ya mijadala hiyo, Waziri wa Mambo ya Ndani ya Nchi, Kangi Lugola aliwaonya wale wanaoanzisha mijadala kuhusu mfanyabiashara huyo kuacha, kwani wanavyofanya nikuwazidishia simanzi wanafamilia wa mfanyabiashara huyo. Alisema, Uchunguzi unaendelea, na kuna watu wanaosambaza taarifa ambazo ni za simanzi kwa wanafamilia wa mfanyabiashara huyo.Ni vyema wakaacha kwani si jambo jema kipindi hichi ambacho wanapitia kwenye wakati mgumu. Zawadi ya Sh bilioni moja Mapema Jumatatu wiki hii, msemaji wa familia ya bilionea huyo, Azim Dewji alieleza kuhusu zawadi ya Sh bilioni moja iliyotolewa kwa ajili ya yeyote atakayeweza kusaidia kupatikana kwa MO.Baada ya tukio hilo, mitandaoni na mitaani watu mbalimbali wameibuka huku wengine wakitania kuhusu fedha hizo nyingi kuwahi kutangazwa kama zawadi hapa nchini. Ukipita kwenye mitandao ya kijamii, wengine wameandika; Niko bize natafuta bilioni moja, wengine wameandika bilioni moja inaweza kuliwa bataa Kustarehesha kwa miaka 27.Lakini wengine wasema Hii bilioni moja, si nikiipata nitaishi kifalme? Kuna baadhi ya wananchi wakiwemo viongozi ambao wamekuwa wakitoka hadharani au kutumia mitandao kumuombea MO arudi salama. Hii pia ni moja ya mambo yanayojadiliwa zaidi tangu tukio hilo lilipotokea mapema wiki iliyopita.Mijadala ya kamera za hoteli Kuna baadhi wanaohoji kuhusu kamera za usalama CCTV zilizokuwa zimefungwa kwenye hoteli hiyo, ambapo baada ya tukio kutokea, zilidaiwa kuwa hazifanyi kazi na hivyo taarifa juu ya watekaji hazikupatikana.Mijadala hiyo inakua kutokana na kile ambacho wengi wanaeleza kuwa hoteli aliyotekewa bilionea huyo ni hoteli kubwa na ya kifahari, ambayo ilipaswa kuwa na mifumo bora ya ulinzi na usalama.Tahadhari ya utekaji Baada ya tukio hili la mfanyabiashara huyo, wengi wamejiuliza kuhusu usalama. Licha ya Jeshi la Polisi kusema limeimarisha ulinzi kila kona, bado mijadala inahoji kuhusu hatari ya watu wengine kutekwa. Kamanda wa Polisi Kanda Maalumu ya Dar es Salaam, Lazaro Mambosasa alipozungumza na gazeti hili kwa simu jana alisema hawajafanikisha kumpata mfanyabiashara huyo na kazi ya uchunguzi inaendelea.  <topic>: KITAIFA 